Ažubalio geležinkelio stotelė

Ažubalio geležinkelio stotelė (arba Užubalio geležinkelio stotelė) – buvusi sustojimo vieta Kupiškio ir Rokiškio rajonų paribyje, ties Ažubalio (Skapiškio seniūnija) ir Ažubalio (Pandėlio seniūnija) kaimais, apsupta miškų prie buvusio Skapiškio–Suvainiškio geležinkelio.https://upload.wikimedia.org/wikipedia/commons/8/8c/USSR_map_NN_35-1_Ukmerge.jpg 1959 m. nurodoma, kad stotelė buvo 1 km toliau nuo Abelių apylinkės centro Sriubiškių negu Pandėlio apylinkės Ažubalio kaimas.

 Istorija 

Nutiesus Skapiškio–Suvainiškio geležinkelį, apie 20 metų tarp Sriubiškių ir Skapiškio II stotelių papildomos sustojimo vietos nebuvo. Ji imama minėti 1939 m., kai „Vyriausybės žiniose“ nurodyta, kad nuo 1939 m. balandžio 10 d. stotelės pavadinimas Užpelkiai yra keičiamas į Užubalis.Prekių pervežimo I–IV dalių tarifo pakeitimas. – Vyriausybės žinios, 1939, nr. 583, psl. 2. Tais metais traukiniai į Užubalį atvykdavo kasdien 4:24 (link Suvainiškio) ir 13:32 (link Skapiškio).Susisiekimo ministerija. Tarnybinis traukinių tvarkaraštis, 1939. // psl. 28, 29, 38, 99, 105, 106, 146.

Stotelėje įsigyti bilietų nebuvo galima – juos parduodavo traukinio konduktorius. Apie 1955 m. Užubalio stotelėje stovėjo mažas namelis, kuriame gyveno budėtojas. Apie 1960 m. uždarius geležinkelio ruožą stotelė panaikinta.

 Šaltiniai 

 Nuorodos 


Kategorija:Kupiškio rajono savivaldybės geležinkelio stotys